

ที่ มท ๐๘๑๐.๗/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕68

เรื่อง  การทดลองใช้งานระบบสารสนเทศในการให้บริการประชาชน (Local Service) สำหรับเทศบาล องค์การบริหารส่วนตำบล และเมืองพัทยา (ระบบเสมือนจริง)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 1057 ลงวันที่ 6 มีนาคม 2568

สิ่งที่ส่งมาด้วย 1. แบบตอบรับเข้าร่วมทดลองใช้งานระบบ (สำหรับรุ่นที่ 1) จำนวน 1 ชุด  
 2. แบบตอบรับเข้าร่วมทดลองใช้งานระบบ (สำหรับรุ่นที่ 2 - 26) จำนวน 1 ชุด

3. คู่มือและวีดิทัศน์การใช้งานระบบ จำนวน 1 ฉบับ

4. เอกสารวิธีการลงทะเบียนจองรุ่นและลิงก์ทดลองใช้งานระบบ จำนวน 1 ชุด

ตามที่ กรมส่งเสริมการปกครองท้องถิ่นได้แจ้งให้สำนักงานส่งเสริมการปกครองท้องถิ่นจังหวัดเทศบาล องค์การบริหารส่วนตำบล และเมืองพัทยา มอบหมายเจ้าหน้าที่ผู้รับผิดชอบเข้าร่วมการประชุม  
เตรียมความพร้อมรองรับการเปิดใช้งานระบบสารสนเทศในการให้บริการประชาชน (Local Service) ผ่านช่องทาง  
การประชุมอิเล็กทรอนิกส์กรมส่งเสริมการปกครองท้องถิ่น จำนวน 9 รุ่น เมื่อวันที่ 11 - 14 และ   
20 - 21 มีนาคม 2568 ที่ผ่านมา นั้น

กรมส่งเสริมการปกครองท้องถิ่นกำหนดให้ผู้รับผิดชอบของสำนักงานส่งเสริมการปกครอง  
ท้องถิ่นจังหวัด เทศบาล องค์การบริหารส่วนตำบล และเมืองพัทยา ในกระบวนงานการยื่นแบบโฆษณา  
ด้วยการปิด ทิ้ง หรือโปรยแผ่นประกาศ หรือใบปลิว ในพื้นที่สาธารณะ ทดลองใช้งานระบบสารสนเทศในการให้บริการประชาชน (Local Service) เสมือนจริง เพื่อเตรียมความพร้อมก่อนเปิดใช้งานระบบ   
จำนวน 26 รุ่น ระหว่างวันที่ 14 พฤษภาคม - 6 มิถุนายน 2568 โดยกำหนดให้ผู้เข้าทดลองใช้ระบบฯ ลงทะเบียนจองรุ่นที่ประสงค์จะทดลองใช้งานและเข้าทดลองใช้งานระบบฯ ตามรุ่นที่ได้ลงทะเบียนจองไว้   
ซึ่งกำหนดให้สำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่นแต่ละแห่งสามารถทดสอบได้จำนวน 1 User และจำนวน 1 ครั้งเท่านั้น เพื่อให้เพียงพอต่อจำนวนผู้ทดลองใช้งานทุกแห่ง โดยในแต่ละรุ่นสามารถรองรับได้จำนวน 300 User ต่อ 1 รุ่น จึงขอความร่วมมือจังหวัดแจ้งสำนักงานส่งเสริม  
การปกครองท้องถิ่นจังหวัด เทศบาล องค์การบริหารส่วนตำบล และเมืองพัทยา ดำเนินการ ดังนี้

1. ให้ผู้รับผิดชอบใน 6 จังหวัด ได้แก่ จังหวัดนนทบุรี ปทุมธานี สมุทรปราการ สมุทรสาคร สมุทรสงคราม และระยอง เข้าทดลองใช้งานระบบในรุ่นที่ 1 วันพุธที่ 14 พฤษภาคม 2568 เวลา 13.00 - 16.00 น. โดยให้ตอบแบบตอบรับตามสิ่งที่ส่งมาด้วย 1 ภายในวันอังคารที่ 13 พฤษภาคม 2568

2. ให้ผู้รับผิดชอบ จำนวน 70 จังหวัด นอกเหนือจากจังหวัดตามข้อ 1 เข้าทดลองการใช้งานระบบฯ ในรุ่นที่ 2 - รุ่นที่ 26 ระหว่างวันที่ 19 พฤษภาคม - 6 มิถุนายน 2568 โดยให้ลงทะเบียนจองรุ่นที่ประสงค์จะทดลองการใช้งานระบบตามแบบตอบรับตามสิ่งที่ส่งมาด้วย 2 ให้ครบถ้วน ภายในวันอังคารที่ 13 พฤษภาคม 2568 และทดลองใช้งานระบบฯ ตามรุ่น วันและเวลาที่ได้ลงทะเบียนจองไว้เท่านั้น

/3. ให้ผู้รับผิดชอบ...

3. ให้ผู้รับผิดชอบศึกษาคู่มือและสื่อวิดีทัศน์และทำความเข้าใจการใช้งานระบบสารสนเทศ  
ในการให้บริการประชาชน (Local Service) ในกระบวนงานการยื่นแบบการโฆษณาด้วยการปิด ทิ้ง หรือโปรย แผ่นประกาศ หรือใบปลิว ในพื้นที่สาธารณะ ก่อนการทดลองใช้งานระบบตามสิ่งที่ส่งมาด้วย 3

ทั้งนี้ สามารถศึกษาวิธีการลงทะเบียนจองรุ่นและวิธีเข้าลิงก์ทดลองใช้งานระบบตามสิ่งที่ส่งมาด้วย 4

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐ ๒๒๔๑ ๙๐๐๐ ต่อ ๒๓๑๒

ไปรษณีย์อิเล็กทรอนิกส์ saraban@dla.go.th

ผู้ประสานงาน : 1. นายโพธิรัตน รัตนพันธ์

2. นายกฤติภณ สิทธิเสรี